google/wiki40b huggingface dataset:
Keir Hardie

Bakgrunn, barndom

Keir Hardie kom fra en fattig familie, og hans mor var ugift da han ble født. Han begynte å arbeide allerede som åtteåring, først på et bakeri. Han arbeidet da som bud, men fikk sparken for at han kom sent til jobben etter at han hadde sett til sin døende bror. Han begynte å arbeide i en gruve som elleveåring.

Arbeiderkamp, yrke, politikk

I 1880 ledet han gruvearbeiderne i Lanarkshires første streik og ble etter det svartelistet av gruveeierne.
Keir Hardie ble da i stedet journalist i Ayrshire i Skottland. Der ble han også ordførende for gruvearbeiderne i 1886. Senere ble han ordførende for gruvearbeiderne i hele Skottland.
Keir Hardie var opprinnelig ateist, men konverterte til kristendommen og virket også som lekmannspredikant. Hans kristne tro ble viktig for hans politiske virksomhet.
Opprinnelig støttet han Liberal Party, men han ble skuffet over deres økonomiske politikk under William Gladstone, og ble i stedet sosialist. Han var kandidat i valgkretsen Mid Lanark i 1888, der han kom sist. 
Da det skotske labourpartiet (1888-1893) (ikke samme parti som det senere «skotske Labour», som er en del av Labourpartiet for hele Storbritannia) ble opprettet 25. august 1888 ble han dets første sekretær. Partiets president var Robert Cunninghame-Graham, Storbritannias første socialistrepresentant, som var en sterk tilhenger av skotsk selvstendighet og senere var med på grunnleggelsen av Det skotske nasjonale parti. I begynnelsen støttet Hardie også skotsk selvstendighet.
I parlamentsvalget i 1892 valgte liberalerne å ikke stille opp med en kandidat i West Ham, en London-valgkrets med stor andel arbeiderklasse, og Keir Hardie ble tilbudt å være kandidat der. Han stilte opp ogt vant med 5268 stemmer mot 4036 for Conservatives' kandidat.
Han var med på å opprette Independent Labour Party i 1893 og kom etter å ha tapt sin parlamentsplass til å arbeide med å bygge opp partiet. Etter valget i 1900 kom han atter inn i parlamentet, denne gang för valgkretsen Merthyr Tydfil i Wales. Han kom til å  beholde mandatet livet ut. Samme år ble Labour Representation Committee dannet. Dette var en forgjenger til det moderne Labourpartiet, som ble grunnlagt seks år etter. 
Keir Hardie ble Labours første partileder, en post han beholdt i to år, innen han fratrådte og ble erstattet av Arthur Henderson. Under den resterende del av sitt liv kjempet han for kvinnelig stemmerett, selvstyre for India, slutt på segregasjonen i Sør-Afrika,  og for en internasjonal generalstreik for å stoppe første verdenskrig.
19. januar

Navnedag

Marius, Margunn
Mariakirken på Austbø

Mariakirken på Austbø er en nå nedrevet steinkirke fra middelalderen, som lå på Austbø, det høyeste punktet på øyen Hundvåg i Stavanger. Området er automatisk fredet, etter kulturminneloven.

Historie

Mariakirken på Austbø skal ha vært en romansk kirke, omtrent 30 meter lang og 15 meter bred, antakeligvis fra tidlig 1100-tallet. Mariakirken ble trolig bygd av en av storbondene på Hundvåg. Kirken var sannsynligvis et privatkapell knyttet til gården Austbø som var en av Rogalands største på den tiden. Gården Austbø og Husebø hørte sannsynligvis sammen, og lå etterhver under Apostelkirken i Bergen, noe også Mariakirken kan ha gjort. Hundvåg soknet til Mariakirken ved domkirken og det er sannsynlig at også kirken på Hundvåg og brukte dette navnet.

Pater Aslak på Hundvåg

Det finner ikke mange kilder om kirken, men den er nevnt i et brev fra den 14. juni 1300. I dette brevet nevnes presten på Hundvåg som het Aslak, som var bror til biskop Arne av Stavanger. Han dømmes sammen med flere andre prester i Stavanger bispedømme av biskop Eyvind i Oslo og Abbeden ved Hovedøya kloster til å betale bot for å ha ekskommunisert kong Håkon 5. Magnusson og fler av hans menn.
Kirken forfalt etter hvert, men det er usikkert når den gikk ut av bruk. Det finnes flere teorier på hvorfor og når kirken gikk ut av bruk , men det kan ha vært svartedauden eller reformasjonen. En annen teori kan være at prest Aslaks framferd og lakei for Biskop Arne i striden om tiendekornet til Finnøy gjorde at kirken mistet støtte hos bøndene og dermed begynte og forfalle. Mariakirken lå ihvertfall i ruiner i 1744. I 1866 ble det fraktet en båt full av tilhogde klebersteiner fra Hundvåg, blant annet to sokkelsteiner formet som jonisk basis. Steinene skal ha blitt brukt til restaureringen av domkirken.

Mariakirken på Austbø i dag

På høyden ved Austbøgeilen ligger det et minnesmerke over en Mariakirken og flere lokale stedsnavn i området vitner om Mariakirken. Rett ved minnesmerket ligger Mariamarka og Kirkegårdsmarka. I dag er det mulig å se tufter fra kirken og det kan fremdeles være rester av både kirken og gravplasser under markflaten. Det kan også finnes rester av kirken på Austbø gård, i gjerder, løe, våningshus og lignende. I februar 1994 fant man det gamle alteret fra Mariakirken, og den 21. mai 1995 ble det gamle alteret satt inn og innviet i Hundvåg kirke. I Hundvåg kirke står også et stort steinkorss fra samme området, men dette er antageligvis eldre enn Mariakirken. Man hadde lenge vist om dette steinkorsset, men i løpet av 1800-tallet var det blitt del i to ved et fall og den øverste delen forsvant. Denne delen ble funnet igjen den 13. november 1999 av medlemmer i historielaget.
Fideisme

Fideisme (av latin fides «tro», altså «tro-isme») er en teologisk doktrine som hevder at tro er en gudegitt gave som eksisterer uavhengig av fornuften, og at bruk av fornuft dermed ikke egner seg til å rettferdiggjøre religiøs tro.
Tankegangen har røtter tilbake til Tertullian. Eksempelvis hevdet Michel de Montaigne beslektede synspunkter, og Blaise Pascal, Søren Kierkegaard, William James og Ludwig Wittgenstein er med eller uten rette knyttet til slike tanker.
Som religions- og trosfilosofisk begrep oppsto fideismen blant konservative katolikker på 1700-tallet: hos Joseph de Maistre (1753–1821) og Louis de Bonald (1754–1840), senere videreutviklet Félicité de Lamennais (1782–1854) ideene i Essai sur l'indifferénce en matière de religion I–IV (1817–1823). Disse teologene var av den oppfatning at den eneste kilden til troen, og derfor også opphavet til religiøs kunnskap, er en overnaturlig åpenbaring. Fideismen var særlig utbredt i Frankrike, men også i Tyskland og Belgia fant tankene gjenklang.
Det finnes flere ulike varianter av fideisme, eksempelvis den såkalte symbolfideismen til Louis Auguste Sabatier og Eugène Ménégoz.
I religionsfilosofien forstås fideisme som den oppfatning at religiøs tro ikke kan gis en rasjonell begrunnelse, siden tro og fornuft utelukker hverandre.
Rebel Meets Rebel

Rebel Meets Rebel er et prosjekt startet av Pantera-medlemmene «Dimebag» Darrell på gitar, Rex Brown på bass og Vinnie Paul på trommer. De fikk med seg country-stjernen David Allan Coe og spilte inn et album sammen som ble gitt ut 2. mai 2006. Albumet har fått navnet Rebel Meets Rebel og krysser heavy metal med country.
Vienne (elv)

Vannkraftutbygging

Elva Viennes øvre løp (Maulde) har 17 demninger ovenfor byen Limoges, og ytterligere 4 nedenfor. Dessuten er det 7 damanlegg i sideelva Creuse i øst. I alt har de beskjedne damanleggene i Limoges-regionen en installert, samlet kapasitet på 262 MW, og mange av dem er fra første halvdel av 1900-tallet. De eies av Electricite de France (EDF). I tillegg er det også en uavhengig eid demning i sideelva La Couze mellom Vienne- og Creuse-vassfarene.
Holmstein

Etymologi

Holmstein har opprinnelse i norrøne Holmstæinn, som er dannet av holmr, «holme», og steinn, «stein».
Hólmsteinn er en norrøn variant av Holmstæinn, og er også dagens islandske form av navnet. Holmsten var den gammeldanske og gammelsvenske formen av navnet. Holsten er en nyere svensk form av navnet. Holmstein, Holmsten og Holsten brukes også som etternavn.
Alfred Comte

Liv

I en alder av 15 år bygde Alfred Comte en motorisert sykkel. Comte fikk flysertifikat i 1913 fra Aéro-Club de France. Ved starten av første verdenskrig tjenestegjorde han som pilot i det som da var Sveits' flyvåpen, deretter som instruktør for militær luftfart. I 1916 ble han båret ut natt flyreiser fra Delémont for å hindre luft plass brudd: Porrentruy hadde blitt bombet av fly av ukjent opprinnelse. Tyskland og Frankrike har samtykket til et Sveitsisk forslag til montering av lys-beacons langs den Sveitsisk-tysk-Frankrike grenser for å hindre ytterligere feil.
5. November 1919 var han med å grunnlegge et flyselskap å tilby flyfoto og flyruter, Comte, Mittelholzer, og Co. I 1920 fusjonerte dette selskapet med økonomisk sterkere Ad Astra Aero. Alfred Comte var en hyppig deltaker i flystevner, drev med flyakrobatiskk, og var en pioner i flyruter fra Zürich til London. I desember 1920 etablerte han en flyskole med sine egne  flybåter blant dem seks østerrikske Lohner TL-1917/R fly (CH-61 til CH-65) fra en base i Oberrieden ved bredden av Innsjøen Zürich. Under Andre verdenskrig var  Comte tilbake til militær luftfart. og ble forfremmet til kaptein. Fra 1946 til 1950 drev han nok en gang en flyskole og var også involvert i etableringen av den private flyplassen Wangen-Rire på den sørlige bredden av innsjøen Obersee. Han trakk seg til slutt tilbake fra fly, og døde i 1965 i Zürich.

Alfred Comte Schweizerische Flugzeugfabrik

Mellom 1923 og 1935 var  Alfred Comte konsentrert om flykonstuksjon og bygging og  i sitt eget selskap, Alfred Comte Schweizerische Flugzeugfabrik. I alt rundt 40 fly ble bygget, med en ytterligere åtte Fokker D. VII på lisensen for  det sveitsiske luftforsvaret. Selskapet hadde et godt rykte, men økonomisk var det ikke vellykket, og en brann ødela noen av Comtes konstruksjoner. Den store depresjonen rammet det lille selskapet hardt; Det hjalp ikke, selv om det gikk over til produksjon av stålrørsmøbler, og i 1935 ble det begjært konkurs.
Type 100 maskinpistol

Varianter

Type 100 maskinpistol kom i tre varianter; den første som kom med tofot og bajonettfeste, en med foldestokk for fallskjermjegere, og en senversjon fra 1944 som var litt lengre, hadde enklere sikter.
Yu-Gi-Oh! GX

Handling

Unge Jaden Yuki har en drøm om å bli en duellmester i et kortspill som heter «duel monsters». Han søkte på å bli med i Duellakademiet der han skulle trenes opp til å bli akkurat det. Men for å bli en mester måtte han gjennom en prøve: beseire en av de andre nybegynnerne med duellskolens egen tilpassende kortstokk, som var mulig å slå for en nybegynner. Derimot likte ikke en av lærerne, Dr. Crowler, ham av den grunn og sa at han selv kunne utfordre Jaden istedenfor en av elevene. Han bruker ikke skolens kortstokk, men sin egen. Jaden greide likevel å slå Dr. Crowler i duell, består således prøven og får komme inn på akademiet.

De tre akademiene

På duellakademiet finnes det tre internater: Slifer rød, Obelisk blå og Ra gul. Obelisker er konge på haugen, Ra nest best, og deretter er det Slifers, de røde miraklene. De er bunnskrapte og idiotiske.
Fink (pakkebehandlingssystem)

Fink er et prosjekt som lager et system som forenkler installasjon av UNIX-programmer til Mac OS X Det benytter Debian GNU/Linux sitt pakkebehandlingssystem APT og dpkg, samt sitt eget frontend-program fink.
Nå kommer jeg og tar deg

Nå kommer jeg og tar deg er en sang av Ole Paus, fra albumet Garman (1972).
CC Cowboys hadde en coverversjon på platen Himmeltitter (1996).
Jaroslav Soukup

Karrière

Soukup debuterte i verdenscupen i sesongen 2005/2006, der han totalt endte på 74.-plass. Hans første pallplassering i et verdenscuprenn var tredjeplassen på jaktstarten i Östersund 4. desember 2011. Han har deltatt i fire verdensmesterskap, og hans beste VM-resultater er bronsemedalje på 20 km under VM i skiskyting 2012 i Ruhpolding og bronse på mixed stafett under VM i skiskyting 2013 i Nové Město.
Soukup har representert Tsjekkia i to olympiske leker, første gang i 2010 i Vancouver hvor hans beste individuelle resultat ble en 30.-plass på 20 km. Under OL i 2014 i Sotsji vant han Tsjekkias første medalje da han kom inn til en tredjeplass, 5,7 sekunder bak vinneren Ole Einar Bjørndalen. Han var også med på Tsjekkias lag som tok sølv på mixed stafett.
Cerro de Pasco

Historie

Ifølge tradisjonelle fortellinger oppdaget spanjolene sølv i området i 1630, noe som ble starten på byen. I 1904 fikk byen jernbaneforbindelse med utskipingshavnen i Callao da det USA-baserte gruveselskapet Cerro de Pasco Corporation åpnet sin linje som knyttet byen sammen med Ferrocarril Central i La Oroya. Dette fikk gruveindustrien (og dermed folketallet) til å blomstre opp. I 1965 fikk byen universitet da Universidad Nacional Daniel Alcides Carrión (UNDAC) ble åpnet. I 1971 førte streiker og aksjoner utført av gruvearbeiderne i Cerro de Pasco til at sivilgarden ble satt inn. 1. januar 1974 ble gruvearbeidernes ønske om å nasjonalisere de USA-eide gruvene etterkommet av myndighetene. Det nye selskapet fikk navnet Centromin, og sto for driften av gruvene i Cerro de Pasco inntil privatiseringen i 1997. Dagens eier av gruvevirksomheten er Volcan Compañía Minera SAA.

Kommunikasjon

Cerro de Pasco er forbundet med hovedveien Carretera Central (PE-3N) til hovedstaden Lima via La Oroya mot sør, og til Huánuco i nord. Dette er en tofelts vei med asfaltdekke. Byen har også jernbaneforbindelse til Lima og Huancavelica via Ferrocarril Central, men det er for tiden ingen passasjerbefordring til og fra Cerro de Pasco (2014). Jernbanen brukes utelukkende til å frakte malm og konsentrater, samt forsyninger til gruveselskapet. Nærmeste flyplass er Alférez FAP David Figueroa Fernandini Airport i Huánuco omtrent 95 kilometer unna. Herfra går det kun innenlands rutefly. Den nærmeste internasjonale lufthavnen er Jorge Chávez internasjonale lufthavn i Lima.

Forurensing

Snart 400 år med gruvevirksomhet har gjort at jordsmonnet i og rundt Cerro de Pasco er sterkt forurenset - særlig av bly. Høye konsentrasjoner av bly er målt i blodprøver tatt av barn som bor i byen. Et vedtak fra 2008 om å flytte hele byen omkring 35 kilometer, er ikke blitt satt ut i livet. Dagens eier av gruvene Volcan Compañía Minera SAA har ikke kommet til enighet med myndighetene om hvordan kostnadene med re-lokalisering skal fordeles. Det norske oljefondet fikk i 2012 anbefaling fra sitt etikkråd om å trekke seg ut av Volcan Compañía Minera på grunn av «uakseptabel risiko for at selskapet medvirker til alvorlig miljøskade» (i Cerro de Pasco). I oktober 2013 ble rådet tatt til følge av Finansdepartementet som vedtok å utelukke Volcan Compañia Minera fra «investeringsuniverset til SPU» (Statens pensjonsfond utland)
Fariseere

Fariseere (trolig gjennom gresk, fra hebraisk «avsondret»; på Jesu tid: jøde som holdt strengt på Moseloven og den muntlige lovtradisjonen) var en filosofisk gren av jødedommen. Jødedommen delte seg i flere filosofiske grener eller retninger; blant disse var fariseere, sadukeere, seloter og esseere. På norsk har begrepet i dens utvidelse fått tilleggbetydning som «selvrettferdig, skinnhellig person».
Fariseerne var skriftlærde. Det som skilte fariseerne fra de andre gruppene var at fariserene trodde på, og levde etter, «fedrenes overleveringer», altså den muntlige loven som stammet fra Moses.

Etymolog

Fariseere er kommet til norsk (som i andre vesteuropeiske språk) fra senlatin, Pharisæus, som igjen har det fra gresk, Φαρισαῖοσ, Pharisaios, som har det fra arameisk Pərīšā (פְּרִישָׁא) flertall Pərīšayyā (פְּרִישַׁיָּא), i betydningen «sette fra hverandre, adskille, avsondret», beslektet med hebraiske pārûš (פָּרוּשׁ), flertall pĕrûšîm (פְּרוּשִׁים), i qal (innenfor lingvistikk den enkle paradigmet av verbet) passiv partisipp av verbet pāraš (פָּרַשׁ).

Kristen betydning

Den antikke jødiske sekten fariseerne skilte seg ut ved sin strenge eller ekstreme overholdelse av lovene, men ble oppfattet som pretensiøse og selvrettferdige, i det minste av Jesus som advarte mot «de skriftlærde og fariseerne». Den generelle betydningen «selvrettferdige, formalist, hykler» er dokumentert på engelsk fra 1580-tallet.
Jesus var ikke motstander av den muntlige loven, men mente at den (loven) ikke var en mulig frelsesvei for mennesket. Bare Guds kjærlighet kan frelse, og derfor mente han at fariseerne heller burde legge vekt på kjærlighet til Gud og kjærlighet til mennesker, altså nestekjærlighet. Den muntlige loven sa en god del om renhet, noe som fariseerne tok alvorlig, og dette var til hinder for dem for å vise nestekjærlighet. For eksempel var det å hjelpe spedalske, kvinner eller andre «urene» ikke aktuelt for fariseerne.
Paulus (forfatteren bak flere av Paulus-brevene) var fra tidlig av fariseer før han fikk kall fra Gud og forkynte kristendommen for å få mennesker til å tro på Gud.
Ordet «fariseer» er i dag brukt om en som er en hykler. Dette kommer av at Jesus mente fariseerne var mer opptatt av ytre renhet enn av kjærlighet til Gud og mennesker – det som virkelig var viktig, ifølge Jesu ord.
Nikolaj Krestinskij

Bakgrunn

Nikolaj Krestinskij ble født i det hviterussiske Mogilev,. Ifølge den russiske arkivar A. B. Roginsky var Nikolaj Krestinskij av etnisk russisk herkomst. Andre kilder mener han var av etnisk ukrainsk herkomst, mens Feliks Tsjujev forteller at Vjatsjeslav Molotov fremholdt at Krestinskijs familie hadde konvertert fra jødedommen til ortodoks kristen tro.

Politiker, diplomat

Krestinskij gikk inn i Det russiske sosialdemokratiske arbeiderpartiet i 1903, og ble senere med i bolsjevikfraksjonen. 
Etter februarrevolusjonen i 1917 viste han seg å være en kapabel administrator, og ble etterhvert valgt inn i sentralkomiteen. Han var medlem av det første sovjetiske  Orgburo den 16. januar 1919 og det første politbyrået da dette ble opprettet i mars 1919. Han ble fra november partiets «ansvarshavende sekretær» i et og et halvt år.
Nikolaj Krestinski hadfde en rekke sentrale oppdrag  etter oktoberrevolusjonen; han var også 1918-22 Sovjetrusslands finanskommissar.
Krestinskij støttet Trotskij-fraksjonen i partiet, og i 1921 mistet han derfor plassen i partiledelsen. Han ble deretter sendt til Tyskland som ambassadør. Denne stillingen var både viktig og dfølsom,på grunn av Sovjetrusslands viktige og delikate forhold til Tyskland den gang, men den var på langt nær så viktig som de verv han tisligere hadde innehatt. Han var 1922-30 ambassadør i Berlin og deretter vise folkekommissar for utenrikssaker. Krestinskij arbeidet som diplomat frem til 1937.
Selv om han i 1923 hadde distansert seg fra gruppen runsdt Trotskij og i 1928 hadde skarpt tatt avstand fra partiopposisjonen, forble Stalin mistroisk overfor ham.
Mikael Ymer

Bakgrunn

Mikael Ymers far, Yemer Wondwosen, flyktet fra Etiopia til Sverige i 1987 på grunn av krigen mot Eritrea. Han kom til Skara hvor han traff Kelemework, som og kom fra Etiopia, og de fikk sammen tre sønner, hvorav Mikael Ymer er nest eldst. I 2012 flyttet familien fra Skara til Bromma for at brødrene skulle gå på tennisakademiet Good to great og bli trent av blant andre Magnus Norman.
Podanychroma

Utseende

Middelsstore, slanke, mørke trebukker med mørkt grønnlig metallglans. Antennene er nokså kraftige, litt kortere enn kroppen, sagtakkede i den ytre delen. Hodet er ikke påfallende snuteformet forlenget. Pronotum er avrundet sekskantet sett ovenfra, med en butt tann midt på hver side. Dekkvingene er betydelig avsmalnende bakover. Beina er lange og svarte, ganske kraftige.

Levevis

Larvene utvikler seg i ved av løvtrær.

Utbredelse

Slekten er kjent fra Vest-Malaysia og Borneo.
Pemco

Pemco Trepellets

Pemco Trepellets (tidligere Statoil Trepellets) er et selskap innen fornybar energi som inngår i Pemco-konsernet.
Selskapet tilbyr biobaserte varmeløsninger, og har en kapasitet til å produsere cirka 60 000 tonn trepellets per år i egne fabrikker, hvilket tilsvarer omkring 290 GWh. Pemco Trepellets leverer 100 GWh i egne varmesentraler (ferdig varme), og resten i form av trepellets i bulk og sekk.
Selskapet ble solgt fra Statoil til Pemco i 2009.
Selskapet skiftet senere navn til Pemco Energi, og ble i 2018 solgt til Solør Bioenergi.
Tysk mesterskap i skiskyting 2014

Tysk mesterskap i skiskyting 2014 ble arrangert fra 4. til 7. september på Sparkassenarena Osterzgebirge i Altenberg og fra 11. til 14. september på DKB-Ski-Arena og den tilstøtende skytebanen i Oberhof.
Sammenlagtvinnere ble Arnd Peiffer og Franziska Preuß.
På grunn av været (tett tåke) ble det i stedet for skiskytingstafett arrangert langrennsstafetter på hhv. 3 x 2 km og 3 x 2,5 km, og fellesstarten ble erstattet av en sprint i skytehallen. Disse øvelsene telte ikke i sammenlagtkonkurransen, og telte heller ikke som offisielle øvelser i det tyske mesterskapet.
Centurion (stridsvogn)

Historie

Den ble designet i 1943 under betegnelsen A41 som et motsvar til de farlige tyske 88 mm kanonene. Forsvarsdepartementet etterspurte en komplett overhaling av de britiske panservognene etter at britiske stridsvogner hadde blitt forbigått av de tyske. Den ble blant annet utstyrt med en 17-punder kanon, britenes beste panservernkanon. Senere ble den utstyrt med Royal Ordnance L7, et våpen som ble en stor eksportsuksess for britene.

Teknisk

Vognføreren sitter foran til høyre i skroget, med vognkommandøren og skytteren til høyre i tårnet og laderen til venstre.
Pansringen er av stål.
Bestykningen var først en 17-punder, deretter en 20-punder og til slutt en 105 mm kanon. Kanonen kan eleveres fra -10° til +20°. Hovedskytset på senere varianter kunne siktes inn ved hjelp av en 12,7 × 99 mm mitraljøse.
Motoren var opprinnelig en Rolls-Royce 12-sylindret væskekjølt bensinmotor som yter 650 hk ved 2 550 omdreininger i minuttet. Den var montert bak i skroget. Drivstofftanker med kapasitet på 1 037 liter kunne utvides med en etthjuls tanktilhenger og taues bak vogna.
Aphex Twin

Biografi

Han vokste opp med to søstre. Foreldrene kom fra Wales. Ifølge Benjamin Middleton begynte James å produsere musikk i en alder av tolv. Som tenåring var han aktiv som DJ.
I 1991 dannet han Rephlex Records sammen med vennen Grant Wilson-Claridge.
Som Aphex Twin er James knyttet til Warp Records.

Musikkvideoer

Aphex Twin har gjort seg kjent for karakteristiske musikkvideoer, blant annet Come to Daddy (1997) og Windowlicker (1999) som er laget av Chris Cunningham. Musikkvideoene har ofte en ironisk vri. Noen av dem viser manipulerte bilder av ham selv som dame, eller som tvekjønn.
Oslo Reiselivskor

Oslo Reiselivskor er et norsk blandet kor med fire stemmegrupper. Koret rekrutterer sine medlemmer fra reisebransjen i Oslo og omegn. Koret ble etablert i 1992. 
Koret har deltatt på festivaler, avholdt konserter i Europa, dubbet barnefilmer for NRK og deltatt i dokumentaren Hjertemedisin. På sin 15-årsjubileumstur inviterte det Tre Små Kinesere til å være med til Kina. Offisielt var gruppa oppløst, men de takket ja til denne turen.  Koret deltok også i spillefilmen Sykt lykkelig fra 2010.
Korets dirigent er Sølvi Elise Halvorsen.
Høvringen

Høvringen er ei fjellgrend i vestre del av Rondane, beliggende 1000 meter over havet. Høvringen var tidligere ei av Norges største setergrender med sine over 30 setre. I dag er imidlertid hovednæringen turisme, og det er flere overnattingsmuligheter i hytter og hoteller. Rondane nasjonalpark går helt frem til bebyggelsen og er det naturlige turområdet for stedets mange besøkende. 
Opprinnelsen til navnet Høvringen er noe uklart. Det kan komme fra «hovringen» som en hentydning til fjellene rundt som danner en halvsirkel. Det kan også komme fra høvre i hestesele, som er en høyde i nærheten.
Legenden Peer Gynt var i et basketak her med troll. Her skrev Engebret Hougen-sangen Sjå sole på Anaripigg på Sel-dialekt.
Cumbria Constabulary

Cumbria Constabulary er en politistyrke som betjener grevskapet Cumbria i England. Det ble opprettet i april 1974 i forbindelse med reformen av lokalstyret i England
Styrken er etter geografisk utstrekning den femte største styrken i landet, men har med under 490 000 innbyggere (2005) den fjerde minste befolkningen. Hovedkvarteret ligger i Penrith.